text: [{"text_idx": "#000001", "text": "Reuters: El-bilar millum teir minst a\u0301li\u0301tandi i\u0301 bru\u0301karakanning"}, {"text_idx": "#000002", "text": "I\u0301 eini amerikanskari bru\u0301karakanning, sum ma\u0301tar hvussu n\u00f8gdir bileigarar eru, eru el-bilar millum teir, sum bru\u0301kararnir eru minst n\u00f8gdir vi\u00f0."}, {"text_idx": "#000003", "text": "Reuters skrivar, at el-bilar og \u2018full-size pickup trucks\u2019 vo\u0301ru teir vi\u00f0 flest trupulleikum, ta\u0301 i\u00f0 ta\u00f0 kemur til at vera a\u0301li\u0301tandi i\u0301 rakstri (reliability). A\u0301rliga kanningin av n\u00f8gdsemi millum bileigarar, sum Consumer Reports magazine skipar fyri, sum kom u\u0301t ty\u0301sdagin, vi\u0301sti, at asiatisku bilmerkini enn einafer\u00f0 vo\u0301ru ra\u0301\u00f0andi i\u0301 samla\u00f0um stigatali. Hybrid-bilar og sedan bilar av mi\u00f0al st\u00f8dd vo\u0301ru millum teir sum royndust best, samb\u00e6rt kanningini."}, {"text_idx": "#000004", "text": "A\u0301rliga kanningin hja\u0301 ti\u0301\u00f0arritinum, av hvussu a\u0301li\u0301tandi ny\u0301ggir bilar roynast i\u0301 rakstri, sigur naka\u00f0 um, hv\u00f8rji bilasl\u00f8g fara at geva eigarunum fleiri ella f\u00e6rri trupulleikar, enn teirra kappingarneytar, bygt a\u0301 samla\u00f0u da\u0301turnar. Hvussu stigini eru by\u0301tt millum ymsu bilmerkini, hevur sto\u0301ra a\u0301virkan a\u0301 b\u00e6\u00f0i vanligar bru\u0301karar og stjo\u0301rar i\u0301 fyrit\u00f8kum."}, {"text_idx": "#000005", "text": "Elbilarnir fra\u0301 Tesla, sum eru teir, sum Consumer Reports fekk mest upply\u0301singar fra\u0301 eigarum um, hava framvegis a\u0301vi\u0301sar trupulleikar vi\u00f0 billutum, sty\u0301ring og upphangi, ma\u0301ling og trimming, og hitaskipan, men samla\u00f0a elektriska dri\u0301vmegin, motorur og alt ta\u00f0, i\u00f0 dri\u0301vur bilin fram - a\u0301 enskum powertrain - er sera a\u0301li\u0301tandi og hevur fa\u0301ar trupulleikar hja\u0301 Tesla, samb\u00e6rt kanningini."}, {"text_idx": "#000006", "text": "Tesla b\u00f8tti si\u0301na st\u00f8\u00f0u a\u0301 stigatalvuni vi\u00f0 fy\u0301ra pla\u0301ssum og er nr. 19 i\u0301 a\u0301r, me\u00f0an Mercedes-Benz fall fimm pla\u0301ss aftur eftir h\u00e6li og er nu\u0301 ta\u00f0 minst a\u0301li\u0301tandi merki\u00f0 i\u0301 rakstri, samb\u00e6rt kanningini."}, {"text_idx": "#000007", "text": "Elbilaeigarar av \u00f8\u00f0rum merkjum, s\u00f8gdu seg hava trupulleikar vi\u00f0 l\u00f8\u00f0ing og battari\u0301unum, eins v\u00e6l og trupulleikar vi\u00f0 dri\u0301vkraftini a\u0301 elektrisku motorunum. Av teimum 11 modellunum, sum Consumer Reports fekk no\u0301g no\u0301gvar da\u0301tur um, hava einans fy\u0301ra fingi\u00f0 sko\u00f0sma\u0301li\u00f0 \u2018mi\u00f0al\u2019 ella \u2018betri\u2019 fyri \u201cpredicted reliability\u201d ella v.\u00f8.o. hvussu a\u0301li\u0301tandi bilurin kann v\u00e6ntast ver\u00f0a i\u0301 rakstri."}, {"text_idx": "#000008", "text": "Bilamerkini, sum fingu h\u00e6gstu meting i\u0301 kanningini, vo\u0301ru Toyota og Lexus, og sjey av ti\u0301ggju teim bestu bilmerkjunum vo\u0301ru \u00f8ll u\u0301r Japan ella Su\u00f0urkorea."}, {"text_idx": "#000009", "text": "Av teimum, sum \u00e6tla s\u00e6r at keypa bil, siga 94%, at hvussu a\u0301li\u0301tandi bilurin roynist i\u0301 rakstri, er \u201cavger\u00f0andi\u201d (extremely) ella \u201csera\u201d (very) umra\u0301\u00f0andi, vi\u0301sti kanningin eisini."}]